આઠ નવેમ્બર બાદ જે તે બેન્ક ખાતેદારોએ તેમના ખાતામાં મોટી માત્રામાં રકમ જમા કરાવી છે તેવા લોકોને તેઓ આવી રકમ કયાંથી લાવ્યા છે તે અંગે સ્પષ્ટતા કરવા જણાવ્યુ છે. આ અંગે પહેલા તબકકામાં આઈટી માત્ર એવા જ એકાઉન્ટ અંગે તપાસ કરી રહ્યું છે, જેમાં તેને શંકા લાગી રહી છે. ખાસ કરીને જે ખાતામાં ૧૦ લાખથી વધુ રકમ જમા થઈ છે તે અંગે ખાસ તપાસ કરવામાં આવી રહી છે. ટેકસ એડવાઇઝરી ફર્મ, નાંગિયા એન્ડ કંપનીના મેનેજિંગ પાર્ટનર રાકેશ નાંગિયાએ જણાવ્યું કે આવકવેરા વિભાગ એપ્રિલ ૨૦૧૬ બાદ બેન્કમાં જમા કરવામાં આવેલી મોટી રકમની ડિપોઝિટ અંગે પણ પૂછપરછ કરી રહ્યું છે, પંરતુ આવા મામલાની સંખ્યા વધુ હોવાથી તેની વિગતો બહાર આવતા સમય લાગી શકે તેમ છે. જોકે આ અંગે હાલ પ્રક્રિયા શરૂ કરી દેવામાં આવી છે. આ‍કવેરા વિભાગે અે વાતનું પણ ધ્યાન આપવુ જોઈએ કે તે માત્ર કાળુંનાણું ધરાવનારાઓ સામે જ કાર્યવાહી કરે અને ઇમાનદાર કરદાતાઓને ખોટી રીતે પરેશાન ના કરે.